2019 na Slovensku

Tento článok obsahuje výpis významných udalostí v roku 2019 na Slovensku.

 Udalosti 
 Marec 
 16. marec – na Slovensku sa uskutočnilo prvé kolo prezidentskej voľby.
 29. marec – Národná rada Slovenskej republiky prijala uznesenie zaväzujúce Slovensko neratifikovať Dohovor Rady Európy o predchádzaní násiliu na ženách a domácemu násiliu a o boji proti nemu, tzv. Istanbulský dohovor.
 30. marec – v druhom kole prezidentských volieb zvíťazila Zuzana Čaputová.

 Máj 
 10. až 26. máj – na Slovensku sa v Bratislave a v Košiciach uskutočnili Majstrovstvá sveta v ľadovom hokeji 2019.
 25. máj – Progresívne Slovensko a SPOLU – občianska demokracia vyhrali voľby do európskeho parlamentu na Slovensku.

 Jún 
 1. jún – v Trenčíne vzniklo Veliteľstvo Síl pre špeciálne operácie
 15. jún – v Bratislave sa uskutočnila prezidentská inaugurácia Zuzany Čaputovej

 Júl 
 1. júl – do platnosti vstúpil zákon o dôchodkovom strope

 August 
 28. až 4. august – v Liptovskom Hrádku sa konal 75. ročník medzinárodného kongresu esperantskej mládeže (IJK 2019) ako prvý IJK na Slovensku.

 November 
 13. november – pri havárii autobusu a nákladného auta neďaleko Malanty pri Nitre zahynulo 12 ľudí, z toho štyri maloleté deti. Ďalších 15 ľudí sa zranilo. V súvislosti s nehodou bol na 15. novembra na Slovensku vyhlásený štátny smútok.

 Úmrtia 
 9. január – Milan Kovačka, slovenský ekonóm, špecialista na ekonomickú štatistiku (* 1931)
 1. február – Imrich Kružliak, slovenský historik, spisovateľ, publicista a exilový pracovník (* 1914)
 4. február – Mária Miadoková, slovenská poetka a bývalá zdravotná sestra (* 1940)
 6. február – Anton Kret, slovenský dramaturg, teatrológ, prekladateľ a publicista (* 1930)
 8. február – Branislav Lichardus, slovenský vedec a diplomat, predseda Slovenskej akadémie vied (* 1930)
 10. február – Boris Okánik, slovenský tenista a tenisový rozhodca (* 1929)
 11. február – Juraj Cajchan, slovenský karikaturista pôsobiaci v švédskom Göteborgu (* 1941)
 13. február – Miroslav Kusý, slovenský politológ, filozof a vysokoškolský profesor (* 1931)
 19. február – Juraj Marik, slovenský učiteľ, básnik a podnikateľ, pôsobiaci medzi Slovákmi v Maďarsku (* 1933)
 24. február – Alexander Petržalský, slovenský raper, producent, DJ a promotér (* 1980)
 26. február – Oľga Bleyová, slovenská výtvarníčka a fotografka (* 1930)
 3. marec – Paulína Snopková, slovenská paleontologička, odborníčka na palynológiu (* 1932)
 5. marec – Mária Rudavská, slovenská výtvarníčka (* 1941)
 9. marec – Albert Marenčin, slovenský dramaturg, scenárista, prekladateľ, prozaik, básnik, surrealista, výtvarník a kolážista (* 1922)
 11. marec – Emil Kosír, slovenský divadelný, televízny a filmový herec (* 1937)
 20. marec – Jozef Viktor Adamec, rímskokatolícky americký biskup slovenského pôvodu, organizátor kultúrneho života Slovákov v Spojených štátoch (* 1935)
 20. marec – Milan Píka, český a slovenský brigádny generál, príslušník RAF a zahraničného odboja, po roku 1948 politicky prenasledovaný (* 1922)
 22. marec – Ivan Novotný, slovenský lekár, odborník na liečbu závislostí (* 1934)
 29. marec – Akvinas Juraj Gabura, slovenský rímskokatolícky kňaz a rehoľník – dominikán (* 1915)
 5. apríl – Igor Dobiš, slovenský filmový režisér, kritik a vysokoškolský pedagóg (* 1941)
 13. apríl – Ján Starší, slovenský hokejista a tréner (* 1933)
 14. apríl – Jaroslav Blaho, slovenský divadelný kritik, teatrológ a historik (* 1942)
 14. apríl – Martin Slobodník, slovenský sinológ, tibetológ, prekladateľ, historik a žurnalista (* 1970)
 20. apríl – Peter Colotka, slovenský právnik, vysokoškolský pedagóg a bývalý politik (* 1925)
 6. máj – Ján Findra, slovenský jazykovedec, vysokoškolský pedagóg, prvý rektor Univerzity Mateja Bela v Banskej Bystrici (* 1934)
 18. máj – Karol Kahoun, slovenský historik umenia, pamiatkár a univerzitný pedagóg (* 1930)
 22. máj – Dušan Mitana, slovenský spisovateľ (* 1946)
 29. máj – Miloslav Mojžiš, slovenský skladateľ, aranžér, textár, scenárista, spisovateľ, producent, inštrumentalista a dirigent (* 1958)
 31. máj – Silvia Petöová, slovenská herečka a moderátorka (* 1968)
 7. jún – Jozef Minárik, slovenský hasič a funkcionár orgánov požiarnej ochrany (* 1941)
 9. jún – Štefan Barták, slovenský politický a verejný činiteľ, primátor Bratislavy, poslanec SNR a člen Ústredného výboru KSČ (* 1940)
 13. jún – Lýdia Volejníčková, slovenská speváčka (* 1952)
 22. jún – Anton Bendík, slovenský folklorista, hráč na jednoradovú heligónku a sólový spevák (* 1931)
 23. jún – Igor Gallo, slovenský spisovateľ, básnik, publicista a prozaik (* 1936)
 24. jún – Juraj Bindzár, slovenský divadelný, televízny a filmový režisér a scenárista, autor rozhlasových a divadelných hier, publicista, pesničkár a básnik (* 1943)
 26. jún – Peter Glocko, slovenský spisovateľ, scenárista a autor literatúry pre deti a mládež (* 1946)
 9. júl – Anton Janitor, slovenský mykológ, fytopatológ, ilustrátor a autor mykologických publikácií (* 1937)
 17. júl – Maroš Bančej, slovenský spisovateľ, básnik, textár a publicista (* 1960)
 26. júl – Ferdinand Milučký, slovenský architekt a projektant, predstaviteľ modernizmu a brutalizmu (* 1929)
 30. júl – Oto Fusán, slovenský geológ a geofyzik (* 1922)
 31. júl – Marián Mudroch, slovenský akademický maliar a vysokoškolský pedagóg (* 1945)
 6. august – Peter Igor Meluzín, slovenský autor akcií, performancií a videoinštalácií (* 1947)
 11. august – Július Alberty, slovenský historik, vysokoškolský pedagóg, organizátor a zakladateľ vysokého školstva v Banskej Bystrici (* 1925)
 14. august – Peter Dudák, slovenský spevák kapely Hex (* 1973)
 15. august – Ignác Bizmayer, slovenský keramikár (* 1922)
 21. august – Peter Baláž, slovenský ekonóm, odborník v oblasti medzinárodného obchodu (* 1954)
 2. september – Mária Rumanová, slovenská režisérka, dokumentaristka (* 1989)
 23. september – Viliam Ján Gruska, slovenský scénograf, etnograf, dramaturg, scenárista, režisér a pedagóg (* 1936)
 26. september – Viera Pawliková-Vilhanová, prvá slovenská afrikanistka, prekladateľka zo swahilčiny a angličtiny (* 1944)
 4. október – Etela Balgová-Harantová, slovenská dabingová režisérka (* 1932)
 12. október – Peter Ottinger, slovenský lekár a politik, člen SDKÚ-DS (* 1952)
 13. október – Lubomír Čížek, slovenský muzikológ a hudobný publicista, spoluzakladateľ Štátnej filharmónie Košice (* 1932)
 20. október – Miro Gregor, slovenský fotograf (* 1931)
 26. október – Ivan Plander, slovenský informatik, spoluzakladateľ Ústavu technickej kybernetiky SAV (* 1928)
 9. november – Jozef Tuchyňa, slovenský generál, bývalý minister vnútra a bývalý náčelník generálneho štábu (* 1941)
 14. november – Stanislav Martiš, slovenský operný spevák, lyrický tenor (* 1932)
 16. november – Július Pašteka, slovenský literárny vedec, teatrológ, umenovedec a estetik (* 1924)
 19. november – Sylvia Lacková, slovenská filmová pracovníčka, asistentka réžie a druhá režisérka (* 1929)
 25. november – Monika Potokárová, slovenská herečka, členka činohry SND (* 1992)
 30. november – Ľuba Ballová-Králiková, slovenská hudobná historička (* 1934)
 4. december – Ján Eugen Kočiš, slovenský titulárny biskup abrittský, emeritný gréckokatolícky pražský pomocný biskup (* 1926)
 6. december – Stanislav Dusík, slovenský akademický maliar, grafik, ilustrátor a spisovateľ (* 1946)
 6. december – Július Krempaský, slovenský fyzik a univerzitný profesor (* 1931)
 23. december – Jozef Beňo, slovenský akademický maliar (* 1930)
 25. december – Ľudovít Lačný, slovenský šachový skladateľ a rozhodca (* 1926)

 Referencie 


Slovensko